laion/Wikipedia-Exotic huggingface dataset:
চন্দ্রনাথ মন্দির

বাংলাদেশের চট্টগ্রাম এর উত্তর-পূর্বে চন্দ্রনাথ পাহাড়ের উপরে অবস্থিত চন্দ্রনাথ মন্দির অন্যতম বিখ্যাত শক্তিপীঠ। চট্টগ্রাম অপরূপ প্রাকৃতিক সৌর্ন্দয্যের লীলাভূমি। এখানের সর্বোচ্চ পাহাড় চুড়ায় অবস্থিত চন্দ্রনাথ মন্দির। এখানে হিন্দু পবিত্র গ্রন্থ অনুসারে সতী দেবীর দক্ষিণ হস্তার্ধ পতিত হয়েছিল। সত্য যুগে দক্ষ যজ্ঞের পর দেবী সতী যজ্ঞকুণ্ডে দেহত্যাগ করলে মহাদেব সতীর মৃতদেহ কাঁধে নিয়ে বিশ্বব্যাপী প্রলয় নৃত্য শুরু করলে বিষ্ণু সুদর্শন চক্র দ্বারা সতীর মৃতদেহ খণ্ডিত করেন। এতে দেবী সতীর দেহখন্ডসমূহ ভারতীয় উপমহাদেশের বিভিন্ন স্থানে পতিত হয় এবং এ সকল স্থানসমূহ শক্তিপীঠ হিসেবে পরিচিতি পায়। রাজমালা অনুসারে প্রায় ৮০০ বছর পূর্বে গৌরের বিখ্যাত আদিসুরের বংশধর রাজা বিশ্বম্ভর সমুদ্রপথে চন্দ্রনাথে পৌঁছার চেষ্টা করেন। ত্রিপুরার শাসক ধন মানিক্য এ মন্দির থেকে শিবের মূর্তি তার রাজ্যে সরিয়ে নেয়ার অপচেষ্টা করে ব্যর্থ হন। বিভিন্ন তথ্য অনুসারে এখানের ইতিহাস সম্পর্কে নানা ধরনের তথ্য জানা যায়। প্রাচীন নব্যপ্রস্তর যুগে চট্টগ্রামে মানুষের বসবাস শুরু হয় বলে ধারণা করা হয়। এখান থেকে আবিষ্কৃত প্রস্তর যুগের হাতিয়ার গুলো তারই স্বাক্ষর বহন করে। ইতিহাস থেকে যতটুকু জানা যায়, ৬ষ্ঠ ও ৭ম শতাব্দীতে সম্পূর্ণ চট্টগ্রাম অঞ্চল আরাকান রাজ্যের অধীনে ছিল। এর পরের শতাব্দীতে এই অঞ্চলের শাসনভার চলে যায় পাল সম্রাট ধর্মপাল দ্বারা এর হাতে (৭৭০-৮১০ খ্রি.)। সোনারগাঁও এর সুলতান ফখরুদ্দীন মুবারক শাহ্ (১৩৩৮-১৩৪৯ খ্রি.) ১৩৪০ খ্রিষ্টাব্দে এ অঞ্চল অধিগ্রহণ করেন। পরবর্তীতে ১৫৩৮ খ্রিষ্টাব্দে সুর বংশের শের শাহ্ সুরির নিকট বাংলার সুলতানি বংশের শেষ সুলতান সুলতান গীয়াস উদ্দীন মুহাম্মদ শাহ্ পরাজিত হলে হলে এই এলাকা আরাকান রাজ্যের হাতে চলে যায় এবং আরাকানীদের বংশধররা এই অঞ্চল শাসন করতে থাকেন। পরবর্তীতে পর্তুগীজরাও আরাকানীদের শাসনকাজে ভাগ বসায় এবং ১৫৩৮ খ্রি: থেকে ১৬৬৬ খ্রি. পর্যন্ত এই অঞ্চল পর্তুগীজ ও আরাকানী বংশধররা একসাথে শাসন করে। প্রায় ১২৮ বছরের রাজত্ব শেষে ১৬৬৬ খ্রি. মুঘল সেনাপতি বুজরুগ উন্মে খান আরাকানীদের এবং পর্তুগীজদের হটিয়ে এই অঞ্চল দখল করে নেন। এই মন্দিরে প্রতিবছর শিবরাত্রি তথা শিবচতুর্দশী তিথিতে বিশেষ পূজা হয়; এই পূজাকে কেন্দ্র করে সীতাকুণ্ডে বিশাল মেলা হয়। সীতাকুন্ড চন্দ্রনাথ পাহাড় এলাকা বসবাসকারী হিন্দু ধর্মাবলম্বীরা প্রতি বছর বাংলা ফাল্গুন মাসে (ইংরেজি ফেব্রুয়ারি-মার্চ মাস) বড় ধরনের একটি মেলার আয়োজন করে থাকে। যেটি শিবচতুর্দশী মেলা নামে পরিচিত। এই মেলায় বাংলাদেশ, ভারতসহ পৃথিবীর বিভিন্ন দেশ থেকে অসংখ্য সাধু-সন্ন্যাসী নারী-পুরুষ যোগদান করেন।এই মেলা দোলপূর্ণিমা পর্যন্ত স্থায়ী থাকে। প্রতি বছর পবিত্র এই তীর্থস্থানে মেলা কমিটির ধারণা করে থাকেন ১০-২০ লক্ষাধিক তীর্থযাত্রীর আগমণ ঘটে। "চন্দ্রনাথ মন্দিরের ইতিহাস I"। বৈদিক সনাতন হিন্দুত্ববাদ। ২০২২-০৭-১৪ তারিখে মূল থেকে আর্কাইভ করা। সংগ্রহের তারিখ ২০২২-০৬-২৫।  "চন্দ্রনাথ পাহাড় ও মন্দির ঘিরে আছে যত রহস্য"। jagonews24.com। ২০২২-০৬-২৫ তারিখে মূল থেকে আর্কাইভ করা। সংগ্রহের তারিখ ২০২২-০৬-২৫।  "Introduction and Preface"। www.sacred-texts.com। ২০২০-০৯-০৬ তারিখে মূল থেকে আর্কাইভ করা। সংগ্রহের তারিখ ২০২১-১০-২৫।  "রাজমালা - বাংলাপিডিয়া"। bn.banglapedia.org। ২০২১-০৮-০১ তারিখে মূল থেকে আর্কাইভ করা। সংগ্রহের তারিখ ২০২১-০৮-০১।  উইকিমিডিয়া কমন্সে চন্দ্রনাথ মন্দির সংক্রান্ত মিডিয়া রয়েছে। উইকিভ্রমণে চন্দ্রনাথ মন্দির সম্পর্কিত ভ্রমণ নির্দেশিকা রয়েছে।
পাশুপত

হিন্দু পৌরানিক কাহিনী অনুযায়ী পাশুপতাস্ত্র (IAST: Pāśupatāstra, সংস্কৃত: पाशुपतास्त्र) একটা অর্ধচন্দ্রাকৃতি বিধংসী অস্ত্র, যেটি মন, চোখ, কথা অথবা ধনুকের দ্বারা নিক্ষেপ করা যায়। এটি কালী এবং শিবের ব্যক্তিগত অস্ত্র। এটি বাংলায় পশুপত অস্ত্র নামেও পরিচিত। একমাত্র মহারথীরাই মহারথীদের বিরুদ্ধে ব্যবহার করেছিলেন পাশুপতাস্ত্র। কখনো কোনো নিম্ন বর্গীয় সেনা বা যোদ্ধা এই অস্ত্র হানেননি, এমন কি কোনো নিম্ন বর্গীয় সেনা বা যোদ্ধার বিরুদ্ধেও পাশুপতাস্ত্র নিক্ষেপিত হয়নি। পাশুপতাস্ত্র নিক্ষেপিত হলে সমস্তকিছু ধ্বংস করে বিপক্ষের পরাজয় অবসম্ভাবী করে। নেপালের কাঠমান্ডু-তে পশুপতিনাথ মন্দির বলে একটি শিবমন্দির আছে। পাশুপতাস্ত্র এই পশুপতিনাথের-ই অস্ত্র। মহাভারত-এ পাশুপত অস্ত্রের প্রয়োগ দেখা যায়,অর্জুন সিন্ধুরাজ জয়দ্রথের বধ করার জন্য প্রয়োগ করেছিল। কোনো কোনো কাহিনী অনুযায়ী, রামায়ণ-এ রাম রাবনের যুদ্ধের সময় ইন্দ্রজিত ওরফে মেঘনাদ পাশুপতাস্ত্র নিক্ষপ করেন লক্ষ্মণের প্রতি। তবে বাল্মিকি-রামায়ণ-এ বিষয়ে উল্লেখ্য শ্লোকটি অনেকটা নিম্নরূপ। स संरब्धस्तु सौमित्रिरस्त्रं वारुणमाददे || रौद्रं महेंद्रजिद्युद्धे व्यसृजद्युधि विष्ठितः | স সংরব্ধস্তু সৌমিত্রিরস্ত্রং বারুণমাদেদ।। রৌদ্রং মহেন্দ্রজিদ্যুদ্ধে ব্যসৃজদ্যুধি বিষ্ঠিতঃ। অর্থাত, উত্তেজিত হয়ে সৌমিত্রী(লক্ষ্মণ) বরুণ প্রদত্ত অস্ত্র যোজনা করলেন। যুদ্ধবিশারদ মহেন্দ্রজিত রৌদ্রং (রুদ্রদেব প্রদত্ত অস্ত্র) যোজনা করলেন।। কূর্ম পুরাণ অনুসারে পুরুষ ও দৈত্যদের যুদ্ধের সময় নৃসিংহ অবতার পাশুপতাস্ত্র থেকে এড়িয়ে যেতে পেরেছিলেন। তারকাসুরের তিন পুত্র তারকাক্ষ, কমলাক্ষ ও বিদ্যুন্মালী, যারা এক সঙ্গে ত্রিপুরাসুর বলে পরিচিত, তাদের মহাদেব পাশুপতাস্ত্র নিক্ষেপ করে ধ্বংস করেন। তবে পাশুপত অস্ত্র ধর্মের বিরুদ্ধে নিক্ষেপিত হলে কোনরকম ক্ষতি করেনা। কারণ, এটি ধর্মের রক্ষার জন্যই ব্যবহৃত হতে পারে। Soifer, Deborahof Narasiṁha and Vāmana: two avatars in cosmological perspective (১৯৯১)। Albany, N.Y: State University of New York Press। আইএসবিএন 0-7914-0799-3।  |শিরোনাম= অনুপস্থিত বা খালি (সাহায্য)p.85: K.P.1.15.70
ফাইট ক্লাব (চলচ্চিত্র)

ফাইট ক্লাব ১৯৯৯ সালের একটি আমেরিকান চলচ্চিত্র, যা চাক পালেনিক এর ১৯৯৬ সালে প্রকাশিত একই নামের উপন্যাস অবলম্বনে নির্মিত। ছবিটি পরিচালনা করেছেন ডেভিড ফিঞ্চার, এবং মূল চরিত্রে অভিনয় করেছেন ব্রাড পিট, এডওয়ার্ড নর্টন ও হেলেনা বোনহ্যাম কার্টার। ছবিটির কেন্দ্রীয় চরিত্রে নর্টন একজন নাম না জানা সাধারণ ব্যক্তির ভূমিকায় অভিনয় করেন। যে তার দাপ্তরিক কাজে বীতস্পৃহ হয়ে সাবান প্রস্তুতকারক টাইলর ডারডেন (ব্রাড পিট) এর সাথে যুক্ত হয়ে "ফাইট ক্লাব" নামক একটি মারামারির ক্লাব গঠন করে। সে ও টাইলর, মার্লা সিঙ্গার (হেলেনা বোনহ্যাম কার্টার) নামক এক রহস্যময়ী নারীর সাথে এক জটিল সম্পর্কে জড়িয়ে যায়। টুয়েন্টিয়েথ সেঞ্চুরি ফক্সের প্রযোজক লরা জিস্কিন পালেনিক-এর বইটির চিত্রনাট্য কেনার স্বত্ব কিনে নেন এবং জিম উল্সকে চিত্রনাট্য লেখার দ্বায়িত্ব দেন। ছবিটির প্রতি ফিঞ্চারের প্রবল আগ্রহ বিবেচনা করে প্রযোজকগণ বিবেচনাধীন চারজন পরিচালকদের মধ্যে তাকেই শেষ পর্যন্ত বেছে করেন। ফিঞ্চার ও উল্স ছবির কলাকুশলী ও চলচ্চিত্র শিল্পের আরো অনেকের কাছ থেকে পরামর্শ নিয়ে চিত্রনাট্য লেখার কাজ শেষ করেন। ছবির পরিচালক ও কলাকুশলীগণ ছবিটিকে রেবেল উইদাউট আ কজ(১৯৫৫) ও দ্য গ্রাজুয়েট(১৯৬৭) ছবির সাথে তুলনা করেন। ফিঞ্চার ফাইট ক্লাবের হিংস্রতার মধ্য দিয়ে রূপক আকারে তরুণ প্রজন্ম ও বিজ্ঞাপনের মূল্যবোধের মধ্যকার দ্বন্দ্বটিকে ফুটিয়ে তুলতে চেষ্টা করেছেন। ছবিটির নির্মাতা প্রযোজকগণ ছবিটিকে পছন্দ করেননি। সম্ভাব্য ক্ষতির হাত থেকে বাঁচতে তাই তারা ফিঞ্চারের প্রচার পরিকল্পনা পুরোপুরি পাল্টে ফেলেন। বক্স-অফিসে ছবিটি আশানুরূপ ব্যবসা করতে ব্যর্থ হয় এবং সমালোচকদের কাছ থেকে মিশ্র রিভিউ পায়। ফাইট ক্লাবকে ১৯৯৯ সালের সর্বাধিক আলোচিত এবং বিতর্কিত ছবিগুলোর একটি হিসেবে বিবেচনা করা হয়। ডিভিডি মুক্তি পাওয়ার পর ছবিটি বাণ্যিজিক সাফল্য পায়,যা ছবিটিকে একটি ক্লাট চলচ্চিত্র হিসেবে প্রতিষ্টিত করে। সমালোচকদের প্রতিক্রিয়াও ডিভিডি মুক্তির অনেক বেশি প্রশংসামূলক হয়েছে। ২০০৮ সালে ব্রিটিশ চলচ্চিত্র সাময়িকী এম্পায়ার তাদের সর্বকালের সর্বশ্রেষ্ট ৫০০ চলচ্চিত্রের তালিকায় ফাইট ক্লাবকে ১০ নম্বরে স্থান দেয়। ইন্টারনেট মুভি ডাটাবেজ (আইএমডিবি) এর পাঠক জরিপ অনুসারে চলচ্চিত্রটি সেরা ২৫০ চলচ্চিত্রের মধ্যে ১০ নাম্বারে রয়েছে। এডওয়ার্ড নর্টন – কথক ব্র্যাড পিট – টাইলার ডারডেন হেলেনা বনহ্যাম কার্টার – মারলা গায়ক মিট লোফ – রবার্ট পলসন জ্যারেড লেটো – পরির মুখ হোল্ট ম্যাকক্যালানি – যান্ত্রী জ্যাক গ্রেনিয়ার – রিচার্ড চেসলার ইয়ন বেইলি – রিকি পিটার আইকাঞ্জেলো – লু থম গোসম জুনিয়র – গোয়েন্দা স্টার্ন "সংরক্ষণাগারভুক্ত অনুলিপি"। ২ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০১২।  http://www.imdb.com/chart/top. ২৫,ডিসেম্বর,২০১২ সংগৃহীত ইন্টারনেট মুভি ডেটাবেজে ফাইট ক্লাব (ইংরেজি) অলমুভিতে ফাইট ক্লাব (ইংরেজি) রটেন টম্যাটোসে ফাইট ক্লাব (ইংরেজি) মেটাক্রিটিকে ফাইট ক্লাব (ইংরেজি) বক্স অফিস মোজোতে ফাইট ক্লাব (ইংরেজি)
স্প্রিঙ্গার সায়েন্স+বিজনেস মিডিয়া

স্প্রিঙ্গার সায়েন্স + বিজনেস মিডিয়া অথবা স্প্রিঙ্গার একটি আন্তর্জাতিক প্রকাশনা কোম্পানী যেটি বিজ্ঞান, প্রযুক্তি এবং চিকিৎসা বিষয়ক বই, ই-বুক এবং জার্নাল প্রকাশ করে থাকে। স্প্রিঙ্গার পৃথিবীর বৃহত্তম বই প্রকাশক এবং দ্বিতীয় বৃহত্তম (বৃহত্তম এলসভিয়ার) জার্নাল প্রকাশক। স্প্রিঙ্গার প্রতিবছর ২০০০ জার্নাল এবং ৭০০০ বই প্রকাশ করে থাকে। স্প্রিঙ্গারে প্রায় ৬২০০ কর্মী কাজ করে। জুলিয়াস স্প্রিঙ্গার ১৮৪২ সালে স্প্রিঙ্গার-ভারলগ প্রতিষ্ঠা করেন। ১৯৬৪ সালে নিউ ইয়র্কে কার্যালয় খোলার মাধ্যমে স্প্রিঙ্গার তার ব্যবসা প্রসারিত করে। এর অব্যবহিত পরেই টোকিও, প্যারিস, মিলান, হংকং এবং দিল্লিতে কার্যালয় চালু করে। "648808Z Profile & Executives - Springer Science+Business Media GmbH - Bloomberg"। bloomberg.com। সংগ্রহের তারিখ ১৪ নভেম্বর ২০১২।  Springer key facts[স্থায়ীভাবে অকার্যকর সংযোগ] "History". Springer Science+Business Media. "Chronology". Springer Science+Business Media.
টেইলর অ্যান্ড ফ্রান্সিস

টেইলর অ্যান্ড ফ্রান্সিস গ্রুপ একটি আন্তর্জাতিক কোম্পানী যেটি জার্নাল এবং বই প্রকাশ করে থাকে। টেইলর অ্যান্ড ফ্রান্সিস প্রতি বছর ১০০০ এর বেশি বই এবং ১৮০০ এর বেশি জার্নাল প্রকাশ করে। যুক্তরাজ্যের বাইরেও নিউ ইয়র্ক, ফিলাডেলফিয়া, সিঙ্গাপুর, সিডনি এবং ভারতে এর কার্যালয় আছে। ২০১১ সালের জুনে তারা ইন্টারনেটভিত্তিক প্রকাশনা কার্যক্রম শুরু করে। ১৮৫২ সালে টেইলর অ্যান্ড ফ্রান্সিস প্রতিষ্ঠিত হয়। Taylor & Francis official website
শ্রীহট্ট সাহিত্য পরিষদ

শ্রীহট্ট সাহিত্য পরিষদ (ইংরেজি: The Sylhet Cultural Association) সিলেট অঞ্চলের সর্বপ্রাচীন সাহিত্য ও সাংস্কৃতিক সংগঠন। সংগঠনটি ১৯৩৫ খ্রিষ্টাব্দে প্রতিষ্ঠা লাভ করে এবং সংগঠনটি এই অঞ্চলের প্রথম সাংস্কৃতিক সংগঠন হওয়ায় তৎকালীন কবি - সাহিত্যিক সৃষ্টিতে অতুলনীয় অবদান রাখে; অচ্যুতচরণ চৌধুরী বা দেওয়ান মোহাম্মদ আজরফ-এর মতো লেখক সৃষ্টিতে এর অবদান অনস্বীকার্য। শ্রীহট্ট সাহিত্য পরিষদ কর্তৃক সর্বমোট সাতটি গবেষণা গ্রন্থ প্রকাশিত হয়েছে: 'শ্রীহট্টবাসী সম্পাদিত এবং শ্রীহট্ট ও কাছাড় হইতে প্রকাশিত সংবাদপত্র'। লেখক/সম্পাদক/গবেষক: যতীন্দ্রমোহন ভট্টাচার্য। প্রকাশকাল: ১৯৪২। 'শ্রীহট্ট সাহিত্য পরিষৎ গ্রন্থাগারে রক্ষিত বাঙ্গালা পুঁথির তালিকা'। লেখক/সম্পাদক/গবেষক: যতীন্দ্রমোহন ভট্টাচার্য। প্রকাশকাল: ১৩৫২ (বঙ্গাব্দ)। 'গোপাল ঠাকুরের পদাবলী'। লেখক/সম্পাদক/গবেষক: যতীন্দ্রমোহন ভট্টাচার্য। প্রকাশকাল: ১৯৪৫। 'সোনাধনের গীত'। লেখক/সম্পাদক/গবেষক: রাজমোহন নাথ। প্রকাশকাল: ১৯৪৭। 'কৃষ্ণচন্দ্র শর্মা রচিত পুরানবোধোদ্দীপনী'। লেখক/সম্পাদক/গবেষক: যতীন্দ্রমোহন ভট্টাচার্য। প্রকাশকাল: ১৯৪৭। 'বাঙ্গালার বৈষ্ণব ভাবাপন্ন মুসলমান কবি'। লেখক/সম্পাদক/গবেষক: যতীন্দ্রমোহন ভট্টাচার্য। প্রকাশকাল: ১৯৪৯। 'দ্বিজসুন্দরের বৈদ্যনাথমঙ্গল'। লেখক/সম্পাদক/গবেষক: যতীন্দ্রমোহন ভট্টাচার্য। প্রকাশকাল: ১৯৫১। শ্রীহট্ট সাহিত্য পরিষদ থেকে 'শ্রীহট্ট সাহিত্য পরিষদ পত্রিকা' নামে একটি ত্রৈমাসিক সাহিত্যপত্র প্রকাশিত হতো। এটি ১৩৪৩ থেকে ১৩৫৬ বঙ্গাব্দের প্রথম সংখ্যা পর্যন্ত প্রকাশিত হয়েছে। পর্যায়ক্রমে এর সম্পাদক ছিলেন কৃষ্ণবিহারী রায়চৌধুরী (প্রথম বর্ষ প্রথম সংখ্যা - ষষ্ঠ বর্ষ দ্বিতীয় সংখ্যা), কৃষ্ণবিহারী রায়চৌধুরী ও যতীন্দ্রমোহন ভট্টাচার্য (ষষ্ঠ বর্ষ তৃতীয় সংখ্যা - সপ্তম বর্ষ প্রথম সংখ্যা) এবং সর্বশেষে যতীন্দ্রমোহন ভট্টাচার্য (সপ্তম বর্ষ দ্বিতীয় সংখ্যা - চতুর্দশ বর্ষ প্রথম সংখ্যা)। "সাহিত্য সাময়িকী নিশানা"। ০৯ জানুয়ারি ২০১৯। ২১ মে ২০২০ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০২০।  এখানে তারিখের মান পরীক্ষা করুন: |তারিখ= (সাহায্য) ভট্টাচার্য, ঊষারঞ্জন (১৪০০ ব.)। শ্রীহট্ট সাহিত্য পরিষদ ও পত্রিকা। কলকাতা। বৃহত্তর সিলেটের ইতিহাস (১ম খন্ড) : সিলেটের সাহিত্য-সংগঠন (প্রবন্ধ), শর্মা, নন্দলাল (১৯৯৭)। বৃহত্তর সিলেটের ইতিহাস প্রণয়ন পরিষদ, সিলেট। পৃষ্ঠা: ৩১৮। আইএসবিএন ৯৮৪-৩১-০০৮২-৪.
তিয়েনআনমেন চত্বর

তিয়েনআনমেন চত্বর চীনের সর্ববৃহৎ চত্বর। এটি বেইজিং শহরের মধ্যস্থলে অবস্থিত। নিষিদ্ধ নগরী থেকে এটিকে পৃথক করে তিয়েনআনমেন গেট (স্বর্গীয় শান্তির তোরণ) যা চত্বরের উত্তর পার্শ্বে অবস্থিত। এটি বিশ্বের তৃতীয় বৃহত্তম চত্বর (৪৪০,০০০ বর্গ মিটার- ৮৮০ মিটার x ৫০০ মিটার অথবা ১০৯ একর - ৯৬০ x ৫৫০ ইয়াড)। এই চত্বরটি চীনের ইতিহাসের বহু গুরুত্বপূর্ণ ঘটনার পীঠস্থান। বহির্বিশ্বে এই চত্বরটি ১৯৮৯ সালের মুক্তবাজার অর্থনীতি ও গণতন্ত্রের দাবীতে তিয়েনআনমেন চত্বর প্রতিরোধ আন্দোলনের জন্যই অধিক পরিচিত, যা ৪ঠা জুন ১৯৮৯ সালে বেইজিং-এ সামরিক আইন জারীর মাধ্যমে ও শতাধিক বা মতান্তরে সহস্রাধিক প্রাণহানির মাধ্যমে সমাপ্তি ঘটে। এই চত্বরটি বেইজিং শহরের মধ্যবর্তী স্থানে অবস্থিত এবং গণপরিবহন দ্বারা গমণযোগ্য। বেইজিং সাবওয়ের লাইন ১ উত্তর পশ্চিমে অবস্থিত তিয়েনআনমেন পশ্চিম স্টেশনে ও পূর্ব স্টেশনে (উত্তর পূর্ব দিকের চেং'আন এভিনিউ-তে) থামে। লাইন ২-এর কুয়ানমেন স্টেশনটি চত্বরের ঠিক দক্ষিণে অবস্থিত। শহরের অভ্যন্তরীন বাসগুলোর মধ্যে ১, ৪, ১০, ২২, ৩৭, ৩৭, ৫২, ৫৯ ১২০, ১২৫, ১২৬, ২০৩, ২০৫, ২১০, ৭২৮ এবং ৮০২ নং বাস উত্তর প্রান্তে; , ২, ৫, ৭, ৯, ১৭, ২০, ৪৪, ৪৮, ৫৩, ৫৪, ১১০, ১২০, ১২০支, ৩০৯支, ৩৩৭, ৭০৩, ৭২৬, ৭২৯, ৭৪২, ৭৪৪, ৭৪৪支, ৮০৩, ৮০৮, ৮১৯, ৮২০, ৮২১, ৮২৬, ৮৪৮, ৮৫৯, ৯২২, 特২, 特৪ এবং 特৭ নং বাস দক্ষিণ প্রান্তে থামে। Miles, James (২ জুন ২০০৯)। "Tiananmen killings: Were the media right?"। BBC News। সংগ্রহের তারিখ ৩ নভেম্বর ২০১০।  Jan Wong, Red China Blues, Random House 1997, p.278 উইকিমিডিয়া কমন্সে তিয়েনআনমেন চত্বর সংক্রান্ত মিডিয়া রয়েছে। ভ্রমণ সাইটে
তাহরির চত্বর

তাহরির চত্বর (আরবি: ميدان التحرير Mīdān at-Taḥrīr, মিশরীয় আরবি: meˈdæːn ettæħˈɾiːɾ) মিশরের রাজধানী কায়রোর ডাউন-টাউনে অবস্থিত একটি মিলনকেন্দ্র ও চত্বর। এটি "শহীদ চত্বর" নামেও পরিচিত। এই চত্বরটি ১৯শতকের ডাউন-টাউন জেলার 'প্যারিস অন দ্যা নাইল'-এর রূপকার খিদিভ ইসমাইল-এর নামানুসারে "ইসমালিয়া চত্বর" (ميدان الأسماعيليّة Mīdān al-Ismā‘īliyyah) হিসেবেই প্রতিষ্ঠিত হয়। এই চত্বরটি ১৯১৯ সালের মিশর বিপ্লব-এর পর সর্বপ্রথম "তাহরির চত্বর" বা মুক্ত চত্বর" নামে পরিচিত লাভ করলেও তখন এই বিষয়ে কোনো সরকারিভাবে পুনঃনামকরণ করা হয়নি; কিন্তু রাজতন্ত্র থেকে প্রজাতন্ত্রে উত্তোরনের ১৯৫২ সালের মিশর বিপ্লব-এর পর এটিকে পরিবর্তন করা হয়। এই চত্বরটি ২০১১ সালের মিশর বিপ্লব-এর সময় সবার মনোযোগের কেন্দ্র বিন্দুতে পরিণত হয়। ডাউন-টাউন কায়রো Vatikiotis, Panayiotis J. (১৯৯৭)। The Middle East: From the End of Empire to the End of the Cold War। Routledge। পৃষ্ঠা 194।  উইকিমিডিয়া কমন্সে তাহরির চত্বর সংক্রান্ত মিডিয়া রয়েছে। বিবিসি: ইমেজ শো আইফোন তাহরির চত্বর এপ ব্লাকবেরী তাহরির চত্বর এপ ওয়েব্যাক মেশিনে আর্কাইভকৃত ২১ জুলাই ২০১১ তারিখে
জয়ন্তীয়া শক্তিপীঠ

জয়ন্তীয়া বাংলাদেশের সিলেট শহর হতে ৩৮ উত্তর-পূর্বে বাউরভাগ গ্রামে অবস্থিত একটি শক্তিপীঠ। এ শক্তিপীঠের পীঠাধিষ্ঠাত্রী সতী দেবী জয়ন্তী দেবী নামে পরিচিত এবং ভৈরবের নাম ক্রমদীশ্বর। এই পীঠের সত্যতা অনুসারে এখানে দেবীর বাম উরু পতিত হয়েছিল। তাই এই গ্রামের নাম ও বাউরভাগ অর্থাৎ বাম উরুর ভাগ। এখানে ভক্তি ভরে মায়ের সাধনা করলে মা সেখানে দেখা দেন । এখানে দেবীর মন্দির বলতে জানা যায় যে, চারকোনা অগভীর গর্তের মধ্যে একটি চৌক পাথরের মধ্যে দেবীর পীঠ স্থান অবস্থিত। অনেকের মত অনুসারে দেবী তার ভৈরব ক্রমদীশ্বরের সাথে এই কুন্ডে বিরাজ করেন। মন্দিরের একেবারে কাছাকাছি আরো একটি কুণ্ড আছে। এখানে জল খুবই অল্প হলেও তা খুবই স্বচ্ছ। এই জল দিয়ে দেবীর পূজা হয়। মন্দিরের থেকে অল্প দূরে আরও একটি শিবলিঙ্গ দেখা যায়। সেখানকার মন্দির জয়ন্তীর রাজা বানিয়ে ছিলেন। প্রথমদিকে স্বপ্নে আদেশ পেয়ে স্থানীয় আদিবাসী মেয়েরা খড়, বাঁশ দিয়ে নির্মাণ করেছিলেন মন্দির। তারপর সেখানে ভগবান শিবের পূজা করা হতো। পরে রাজা এখানে মন্দির নির্মাণ করে দেন। এখানে দেবীর বাম পায়ের নিম্নাংশ পড়েছিল বলে ধারণা করেন অনেকেই। কিন্তু কাহিনী অনুসারে জানা যায় যে, এখানে সতীর বাম জঙ্ঘা অথবা বাম ঊরু পতিত হয়েছিল। হিন্দু ভক্তদের জন্য এটি একটি পবিত্র তীর্থস্থান। সত্য যুগে দক্ষ যজ্ঞের পর সতী মাতা দেহ ত্যাগ করলে মহাদেব সতীর মৃতদেহ কাঁধে নিয়ে বিশ্বব্যাপী প্রলয় নৃত্য শুরু করলে বিষ্ণু দেব সুদর্শন চক্র দ্বারা সতীর মৃতদেহ ছেদন করেন। এতে সতী মাতার দেহখন্ডসমূহ ভারতীয় উপমহাদেশের বিভিন্ন স্থানে পতিত হয় এবং এ সকল স্থানসমূহ শক্তিপীঠ হিসেবে পরিচিতি পায়। বাংলাপিডিয়া থেকে প্রবন্ধ ওয়েব্যাক মেশিনে আর্কাইভকৃত ৯ নভেম্বর ২০১২ তারিখে http://www.sacred-texts.com/tantra/maha/maha00.htm
গডফ্রে চিতালু

গডফ্রে চিতালু জাম্বিয়ান ফুটবলার, জাতীয় দলের সাবেক স্ট্রাইকার, অধিনায়ক ও কোচ। জাম্বিয়ার ফুটবল কর্মকর্তারা দাবি করেন যে, গডফ্রে চিতালু ১৯৭২ সালের ২৩ জানুয়ারি থেকে ১০ ডিসেম্বরের মধ্যে (লীগ ম্যাচে ৪৯ গোল এবং আন্তর্জাতিক ও কাপ ম্যাচে ৫৮ গোল) ১০৭ টি গোল করেছিলেন। জাতীয় আর্কাইভস, দৈনিক টাইমস অব জাম্বিয়া ও দৈনিক দ্য জাম্বিয়া ডেইলি মেইল থেকে এই তথ্য পেয়েছেন তারা। Zambia Heroes Cup: 1968 Peter Stuyvesant Trophy: 1969 African Cup of Nations (Runner-Up): 1974 কিটউয়ী ইউনাইটেড হেনরিখ চিবুকু কাপ (আঞ্চলিক): ১৯৭০ কাবউয়ী ওয়ারিওর্স Zambian League: 1971,1972 Castle Cup: 1972 Challenge Cup: 1972 হেনরিখ চিবুকু কাপ (আঞ্চলিক): ১৯৭১, ১৯৭২ চ্যরিটি শিল্ড (আঞ্চলিক): ১৯৭১, ১৯৭২, ১৯৭৩ ফুটবলার অব দ্যা ইয়ার (জাম্বিয়া): ১৯৬৮, ১৯৭০, ১৯৭২, ১৯৭৮ ১৯৭৯ লীগের সর্ব্বোচ্চ গোলদাতা (জাম্বিয়া): ১৯৬৮, ১৯৭১, ১৯৭২, ১৯৭৪ ১৯৭৭, ১৯৮০ স্পোর্টসম্যান অব দ্যা ইয়ার (জাম্বিয়া): ১৯৭৭ ইনসুগনিয়া অব অনার: ১৯৮১ ফেয়ার প্লে এওয়ার্ড (ইন্টারন্যাশনাল কমিটি ফর ফেয়ার প্লে): ১৯৮৮ এক মৌসুমে সর্ব্বোচ্চ গোল (ক্লাব ও জাতীয় দল): ৯৭ গোল এক মৌসুমে সর্ব্বোচ্চ গোল (ক্লাব): ৯৭ গোল এক বছরে সর্ব্বোচ্চ গোল (ক্লাব ও জাতীয় দল): ১০৬ গোল এক বছরে সর্ব্বোচ্চ গোল (ক্লাব): ১০৪ গোল নোট: আন-অফিসিয়াল ম্যাচের গোল গণ্য করা হয় না। http://www.dailyjanakantha.com/news_view.php?nc=11&dd=2012-12-15&ni=118905[স্থায়ীভাবে অকার্যকর সংযোগ] http://archive.prothom-alo.com/detail/date/2012-12-15/news/313355[স্থায়ীভাবে অকার্যকর সংযোগ] http://ittefaq.com.bd/index.php?ref=MjBfMTJfMTRfMTJfMV84XzFfMzQ2OQ== "Messi's record dwarfed by football researchers' evidence of Ucar's 107 goals"। www.zambianfootball.co.zm। ১৩ ডিসেম্বর ২০১২। ২৩ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১২।  গডফ্রে চিতালু – ফিফা প্রতিযোগিতার রেকর্ড (ইংরেজি) Biography at Sports-reference.com
২০১২ বাংলাদেশ প্রিমিয়ার লিগের স্কোয়াড

এটি বাংলাদেশ প্রিমিয়ার লিগ ২০১২ তে অংশগ্রহণকারী ৬টি দলের স্কোয়াডের তালিকা। "Drama over semi spot"। the daily star। সংগ্রহের তারিখ ২৮ ফেব্রুয়ারি ২০১২।
ফিফা ১০০

ফিফা ১০০ (ইংরেজি: FIFA 100) ব্রাজিলীয় স্ট্রাইকার ও বিশ্ব ফুটবলের জীবিত কিংবদন্তি পেলের পছন্দ অনুযায়ী বিশ্বসেরা জীবিত ফুটবলারদের তালিকাবিশেষ। এ তালিকাটি ৪ মার্চ, ২০০৪ সালে লন্ডনে ফিফা'র এক অনুষ্ঠানে প্রকাশ করা হয়। অনুষ্ঠানটি ছিল বিশ্ব ফুটবল অঙ্গনের আন্তর্জাতিক নিয়ন্ত্রক সংস্থা ফিফা'র শতবর্ষ প্রতিষ্ঠাবার্ষিকী। দিবসটিকে স্মরণীয় করে রাখতেই মূলতঃ এ তালিকা প্রণয়ন। এখানে ১০০ সংখ্যার মাধ্যমে ফিফার শত বর্ষ পূর্তিকে বুঝানো হয়েছে। খেলোয়াড়দের সংখ্যা প্রকৃতপক্ষে ১২৫জন। ফিফা কর্তৃপক্ষ পেলেকে ৫০ জন ঐ সময়ে বর্তমান ফুটবল মহারথী ও ৫০ জন অবসরপ্রাপ্ত খেলোয়াড়দের তালিকাসহ মোট ১০০জন খেলোয়াড়কে তালিকায় রাখার জন্য অনুরোধ করেন। কিন্তু বিশ্বের সবচেয়ে জনপ্রিয় খেলা ফুটবল থেকে সাবেক খেলোয়াড়ের সংখ্যা ৫০ জনে সীমাবদ্ধ রাখা প্রকৃতপক্ষে খুবই কঠিন ও দূরূহ ব্যাপার ছিল। তালিকায় ১২৩ জন পেশাদার পুরুষ ও ২ জন নারী ফুটবলারকে রাখা হয়েছে। তন্মধ্যে ৫০ জন সক্রিয় খেলোয়াড় ও ৭৫ জন অবসরপ্রাপ্ত খেলোয়াড় ফিফা ১০০ তালিকায় অন্তর্ভুক্ত করা হয়। কিছু ফুটবলপ্রেমী মহল এ তালিকা প্রণয়ন ও রূপরেখা নিয়ে প্রশ্ন করেন। ফুটবল বিশারদ ও সাবেক রাজনীতিবিদ ডেভিড মেলর ইভনিং স্ট্যান্ডার্ড পত্রিকায় ফিফা ১০০ নিয়ে একটি নিবন্ধ লেখেন। তার মতে, প্রকৃত ফুটবলারদের মাঠের বাইরে রেখে নির্বাচিত খেলোয়াড়দের এ তালিকা রাজনৈতিক উদ্দেশ্য প্রণোদিতভাবে তৈরী করা হয়েছে। তিনি আরও বলেন যে, পেলের নির্বাচনের ধরনটি ফিফা অধিকর্তা সেপ ব্লাটারের কলম থেকেই বেশি এসেছে। বিশ্বের ভৌগোলিক সীমারেখা থেকে খেলোয়াড়দের তালিকা প্রণীত হয়নি। দক্ষিণ আমেরিকা এবং ইউরোপকে ঘিরেই এ তালিকা তৈরী করা হয়েছে বলে তিনি দাবী করেন। উদাহরণস্বরূপ এশিয়া এবং আফ্রিকা থেকে মাত্র সাতজন খেলোয়াড়ের নাম এ তালিকায় অন্তর্ভুক্ত হয়েছে। বিবিসি'র নিবন্ধ রচয়িতা টিম ভিকেরিও একই প্রশ্নসূচক অভিব্যক্তি প্রকাশ করেন। ব্রাজিল জাতীয় ফুটবল দলের সাবেক মধ্যমাঠের খেলোয়াড় ও পেলের সাথী গারসন প্রতিক্রিয়া ব্যক্ত করে ব্রাজিলের টেলিভিশন অনুষ্ঠানে নিজ দৃষ্টিভঙ্গী প্রকাশ করেন। মার্কো ভ্যান বাস্তেন এবং উই সিলার - উভয়েই নৈতিকতার প্রশ্নে এ তালিকায় অংশগ্রহণ করতে অস্বীকার করেন। "Fifa names greatest list". BBC. 4 March 2004. Retrieved 30 April 2007. Mellor, David (৫ মার্চ ২০০৪)। "Sing up for Ken, a true Blues man"। Evening Standard Ltd.। পৃষ্ঠা 77।  line feed character in |কর্ম= at position 17 (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য) Vickery, Tim (৮ মার্চ ২০০৪)। "Pele pays price for popularity"। BBC। সংগ্রহের তারিখ ৩০ এপ্রিল ২০০৭।  Davies, Christopher (৪ মার্চ ২০০৪)। "Pele open to ridicule over top hundred"। The Daily Telegraph। UK। ১৩ মার্চ ২০০৭ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০০৮।  রোনালদো রোবের্তো কার্লোস গার্ড ম্যুলার হিদেতোশি নাকাতা জ্য ফন্তেইন কনমেবল
যানস স্কান্স্‌

যানস স্কান্স্‌ (ওলন্দাজ: Zaanse Schans; ওলন্দাজ উচ্চারণ: [ˈzaːnsə ˈsxɑns]) নেদারল্যান্ডের উত্তর হল্যান্ড অঞ্চলের যানস্টাড মিউনিসিপ্যালিটির যানডিযক শহরের নিকটবর্তী যানডামের পাশ্ববর্তী একটি স্থান। এটি ঐতিহাসিকভাবে মূল্যবান ও গুরুত্বপূর্ণ বাড়ি ও বায়ুকলের একটি সু-সংরক্ষিত স্থাপনা যেখানে, ১৯৭০ সালে প্রায় ৩৫টি বাড়ী স্থানান্তর করা হয়। ১৯৯৪ সালে প্রতিষ্ঠিত যানস্‌ জাদুঘর যানস স্কান্স্‌-এ অবস্থিত। যানস স্কান্স্‌ অঞ্চলের একটি জনপ্রিয় পর্যটক আকর্ষণ এবং শিল্প ঐতিহ্যবাহী ইউরোপীয় পথসমূহ বা ইআরআইএইচ -এর গুরুত্বপূর্ণ একটি কেন্দ্রস্থল। এখানে প্রতিবছর প্রায় ৯০০,০০০ পর্যটক আসে। ১৫৭৪ সালের পর এখানে বাতচক্র তৈরী করা হয়। "দ্য হাউসম্যান" – সর্ষেমিল – দে হুইসম্যান "দ্য ক্রোন্ড পোয়েলেনবার্গ" – শোমিল – De Gekroonde Poelenburg "দ্য ক্যাট" – শুকানোরমিল – দে কাট "দ্য ইয়াং শীপ" – শোমিল – Het Jonge Schaap "দ্য অক্স" – তেলমিল – দে ওস "দ্য সীকার" – তেলমিল – De Zoeker "দ্য ক্লোভারলীফ" – শোমিল – Het Klaverblad "দ্য স্পটেড হেন" – তেলমিল – De Bonte Hen যানস স্কান্স্‌ গ্রাম যানস স্কান্স্‌ গ্রাম Windmill in Zaanse Schans Wier, Marten van de (১০ মে ২০০৭)। "Zaanse Schans in verrotte staat: Stichting wil historische panden verkopen aan huurders"। Trouw (Dutch ভাষায়)। সংগ্রহের তারিখ ১১ মে ২০১০। উদ্ধৃতি শৈলী রক্ষণাবেক্ষণ: অচেনা ভাষা (link) উইকিমিডিয়া কমন্সে যানস স্কান্স্‌ সংক্রান্ত মিডিয়া রয়েছে। অফিসিয়াল ওয়েবসাইট
মার্গারেট কোর্ট

মার্গারেট স্মিথ কোর্ট এও এমবিই (জন্ম: ১৬ জুলাই ১৯৪২) অস্ট্রেলিয়ার একজন ক্রীড়াবিদ এবং সাবেক বিশ্বের ১নং মহিলা টেনিস খেলোয়াড়। তিনি মহিলা টেনিস খেলোয়াড়দের মধ্যে সর্বাধিকসংখ্যক গ্রান্ড স্লাম বিজয়ী হিসেবে রেকর্ডধারী; এছাড়াও অসংখ্য রেকর্ডের অধিকারী যা এখনও অক্ষুণ্ণ রয়েছে। টেনিসের উম্মুক্ত যুগে প্রবেশের পর কোর্টই প্রথম নারী খেলোয়াড় যিনি একই বছর চারটি গ্র্যান্ড স্ল্যাম বিজয়ী হয়েছেন (ইতিহাসে ২য়); তিনি ১৯৭০ সালে এই কৃতিত্ব দেখান। কোর্ট ২৪টি একক গ্রান্ড স্লাম শিরোপা জয় করেছেন যা এখন পর্যন্ত অক্ষুণ্ণ রয়েছে। এছাড়াও কোর্ট ১৯ টি দ্বৈত শিরোপা এবং ১৯টি মিশ্র শিরোপা জয় করেছেন, যা তাকে ৬২টি প্রধান শিরোপা জয়ী হিসেবে রেকর্ডের অধিকারী করেছে। তিনিই মিশ্র দ্বৈত শিরোপা জয়ী একমাত্র নারী খেলোয়াড়, যা তিনি দুবার করেছেন। সকল ধরনের মাঠে তার জয়ের হার ৯১.৬৮ (১১৮০-১০৭), যা একটি রেকর্ড। আন্তর্জাতিক টেনিস হল অব ফেম কর্তৃপক্ষের মতে, "শক্তি ও সামর্থ্যে অদ্বিতীয়"। বিশ্লষকদের কারো কারো মতে, "তিনি সর্বকালের সেরা নারী খেলোয়াড়"। "Hall of Famers – Margaret Court Smith "The Arm""। International Tennis Hall of Fame। ২০০৬-১১-১৯ তারিখে মূল থেকে আর্কাইভ করা। সংগ্রহের তারিখ ২০০৭-০২-১৪।  "Legend Margaret Court tips Sam Stosur to win French Open"। সংগ্রহের তারিখ ২০১১-০৫-২৭।  Margaret Court at the Australian Women's Register
জীবন বীমা

জীবন বীমা এমন একটি চুক্তি যা একজন বীমা গ্রহীতা ও একটি বীমা প্রতিষ্ঠানের মধ্যে সম্পাদিত হয়; যেখানে বীমা প্রতিষ্ঠান এই মর্মে নিশ্চয়তা প্রদান করে যে বীমা গ্রহীতার মৃত্যু হলে একটি নির্দিষ্ট পরিমাণ অর্থ বীমা গ্রহীতার উত্তরাধিকারীকে প্রদান করবে। চুক্তির শর্তানুসারে কখনো কখনো মারাত্মক অসুস্থ হলেও বীমা গ্রহীতা অর্থ পেয়ে থাকে। বীমা গ্রহীতা সাধারণতঃ এককালীন বা নির্দিষ্ট সময়ান্তে বীমা কর্তৃপক্ষকে নির্দিষ্ট পরিমান অর্থ প্রদান করে থাকে। বীমা গ্রহীতার সুবিধা হচ্ছে "মানসিক প্রশান্তি" লাভ; কারণ তিনি জানেন যে তার মৃত্যুর পর তার উত্তরাধিকারীরা অর্থ সমস্যায় পতিত হবে না। এই পদ্ধতিটিতে অবসর গ্রহণের পর আর্থিক সুবিধা লাভের জন্যও ব্যবহার করা হয়, যদি বীমা গ্রহীতা সতর্কতার সাথে বীমা গ্রহণ করেন ও শর্তাবলীতে এরূপ উল্লেখ করেন। জীবন বীমা একটি আইনগত চুক্তি এবং চুক্তির শর্ত বীমার আওতা দ্বারা সীমাবদ্ধ। এখানে বিশেষ শর্তাবলী লিখিত থাকে এবং তার দায় বীমা গ্রহীতার উপর বর্তায়; যেমনঃ আত্মহত্যা, যুদ্ধ প্রভৃতি কারণে মৃত্যু ঘটলে বীমা কর্তৃপক্ষের পক্ষ থেকে বীমা গ্রহীতার উত্তরাধিকারীকে কোনোরূপ অর্থ প্রদান করা হয় না। জীবন-নির্ভর চুক্তি দুটি প্রধান ধারায় বিভক্ত: নিরাপত্তা পলিসি বিনিয়োগ পলিসি উইকিমিডিয়া কমন্সে জীবন বীমা সংক্রান্ত মিডিয়া রয়েছে। জীবন বীমা সম্পর্কে জানুন - বীমা তথ্য ইনিস্টিটিউটের জীবন বীমা শিখন কেন্দ্র প্রথম বিশ্ব যুদ্ধের সময় হতে যুক্তরাস্ট্রে জীবন বীমার ইতিহাস